หุ้นสหรัฐปิดในแดนลบเล็กน้อย
ตลาดหุ้นสหรัฐฯปิดกรอบแคบ นักลงทุนรอข้อมูลทางเศรษฐกิจ ขณะที่ราคาน้ำมันดิ่งจากระดับสูงสุดในรอบ 2 ปี&nbsp;
12 เม.ย. 2554

ตลาดหุ้นสหรัฐฯปิดกรอบแคบ นักลงทุนรอข้อมูลทางเศรษฐกิจ ขณะที่ราคาน้ำมันดิ่งจากระดับสูงสุดในรอบ 2 ปี 
ตลาดหุ้นสหรัฐฯวานนี้(11เม.ย.) ปิดในแดนลบเล็กน้อยหลังนักลงทุนจับตาสัปดาห์แห่งการเผยแพร่ข้อมูลทางเศรษฐกิจและผลประกอบการของบริษัทต่างๆ       ดัชนีหุ้นดาวโจนส์ เพิ่มขึ้น 1.59 จุด (1.06 เปอร์เซ็นต์) ปิดที่ 12,381.11 แนสแดค ลดลง 8.91 จุด (0.32 เปอร์เซ็นต์) ปิดที่ 2,771.51 จุด เอสแอนด์พี ลดลง 3.71 จุด (0.28 เปอร์เซ็นต์) ปิดที่ 1,324.46 จุด ขณะที่ราคาน้ำมันดิ่งจากระดับสูงสุดในรอบ 2 ปี หลังนักลงทุนกังวลราคาที่สูงลิ่วจะกระทบการฟื้นตัวของเศรษฐกิจสหรัฐฯ       สัญญาล่วงหน้าน้ำมันไลต์สวีตครูตของสหรัฐฯ งวดส่งมอบเดือนพฤษภาคม ลดลง 2.87 ดอลลาร์ ปิดที่ 109.92 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 2.67 ดอลลาร์ ปิดที่ 123.98 ดอลลาร์ต่อบาร์เรล